
MÁRCIUS 


Népünk három tavaszáról 
szóljatok dalok. 
Lobogjatok vörös zászlók 
s nemzeti lobogók. 

Az első március 

Kossuth és Petőfi 

lángoló szavait 

forró szívét őrzi. 
Vöröskatonák dalától 
zeng-zúg a második 
Csillagosok proletárok 
vívják harcait. 

S csillagos homlokú 
szovjet katonák 

űzik el a háborút, 
győzik le a halált. 

Ez a két zászló 

együtt lobogjon. 

Énekünk a szabadságról 
s tavaszokról szóljon. 


Krúdy Gyula 


A Bogárka csacsija 


B. o árxa — senki sem találná ki — dobos volt. Még- 
pedig abban a zászlóaljban, amelyet neveztek volt bra- 
nyiszkói zászlóaljnak is. Ez a sereg vette be a hegyet 
szuronyrohammal. 

Bogárka olyan kistermetű férfiú volt, hogy látni sem 
lehetett, ha a sereg vonult. Elveszett a széles vállú, meg- 
termett honvédek között. Csak abból lehetett tudni, hogy 
Bogárka is a csapattal megy, hogy a dobolását hol innen, 
hol amonnan lehetett hallani. Mert nem tudott ám mindig 
lépést tartani a sereggel. Elmaradozott, mint egy fáradt 
kiskutya. A dobverő azonbanilyenkor sem állott meg kezé- 
ben. Sőt annál inkább verte a dobot, hogy itt van, a közel- 
ben, amint kifújja magát, nyomban utoléri a sereget. 

Egy estén elhatározta a vezér a branyiszkói hegy be- 
vételét. Csendes súgás-búgás volt a táborban, mindenki 
készülődött a hajnali rohamra. Nagy dolog lesz az. 

Ágyúkkal megrakott hegyet elfoglalni. Még a legbátrab- 
baknak is dobogott a szíve. Aztán egyszerre olyan csend 
lett a táborban, mintha mindenki hirtelen elaludt volna. 

—. Fiúk — mondta hajnaltájt a zászlóalj parancsno- 
ka —, mindig elöl voltunk. Most is mi legyünk az elsők 
a hegyen. Roham, folytonos roham felfelé. 

— Igen ám, de nincs dobosunk, Bogárka nem tud ve- 
lünk lépést tartani — mondta valaki. 

— Hagyjuk itthon Bogárkát, majd megleszünk dobos 
nélkül is — felelt a parancsnok. 

Összeszorult erre a szíve a dobosnak. 

Idáig részt vett minden dicsőséges harcban, és most 
a legdicsőbből maradjon ki? 

Megragadta a parancsnok kezét: 

— Kapitány uram, ígérem, hogy nem maradok el 
a csapattól! 


— Hogyan tehetnéd azt, hisz oly aprók a lábaid, hogy 
nem tudsz rohanni. 

— Majd kölcsönzök magamnak lábat. Kettő helyett 
négyet. 

Egy fél óra múlva csöndes jeladás történt. Megindult 
Branyiszkónak a zászlóalj. . 

Hol a dobos? 

Bogárka ott baktat a csapat oldalán, mégpedig szamár- 
háton. Nyakában a dob. A szürke csacsi pedig olyan 
Vígan emelgette a hegyi úton a lábait, hogy öröm volt 
nézni. i 

Bezzeg nem maradt el ám most Bogárka. 

A csapat elejére nyargalt a szamáron, és mikor fel- 
bukkant az első napsugár a hegyek mögött, megperdí- 
tette a dobot. A hegyen megdördültek az ágyúk. 

Ment, ment a csapat felfelé. Bogárka mindenütt leg- 

kikiáltották hazánkban a Tanácsköztársasá- 
got. Csaknem ezzel egy időben alakult meg 
Budapesten, a Rottenbiller utcai iskolában 
a Marx Károly úttörőcsapat. Ők voltak a leg- 
első úttörők. Egy korabeli jelentésben ezt ol- 
vashatjuk : 

, A Magyar Tanácsköztársaság területén ez idő 
szerint körülbelül 40 úttörőcsapat működik, 
mintegy 8000 taggal. A csapat tagjai heten- 
ként kétszer jönnek össze saját úttörő ottho- 
nukban... Legjobb úttörőmestereink és út- 


törőink bevonultak a Vörös Hadseregbe és 
közülük többen hősi halált haltak a proleta- 
riátus szent ügyéért. Hálás kegyelettel őriz- 
zük a kötelességteljesítés, önfeláldozás terén 
is pjó munkátxk végzett úttörő testvéreink em- 
lékét." 


elöl, és verte a dobot, hogy visszhangzottak a szikla- 
falak. 

Egyszerre azonban hirtelen elhallgatott a dob. 

A csacsi, szegény, térdre esett. Golyó érte a zászlóalj 
szamarát. Bogárka nagyot hemperedett az úton. 

De a következő pillanatban talpra ugrott. Félúton csak 
nem maradhat el csapatától. 

Biczó Györgynek hívták a legvállasabb honvédet. 

Bogárka a mókus fürgeségével mászott fel a Biczó vál- 
lára. 

— Pajtás, vigyél, én majd dobolok. 

És az erős honvéd vitte a kis dobost fel, fel a hegyre, 
a diadalba, a győzelembe. 

Biczó uramat ezután még öregember korában is 
, Bogárka csacsijának"? hívták, de nem haragudott érte. 

Vida Győző rajza 


Kisgyermek koromban, 
régen, 

kint laktunk 
az erdőszélen. 
A szünidőt 

ó, de vártam! 
Volt egy titkos 
mesesátram. 
Mesesátram, 
fűzfasátram. 
Ott tanyáztam 
forró nyárban. 


Gömbölyű volt 
az a sátor. 
Földig hajló 
száz faágon — 

. mely zöld függönyt 
vont köréje — 
át-átcsillant 

a nap fénye. 
Onnan volt a 
fényessége. 
Lengtek lágyan 
a fűzágak, 
körülölelték 

a sátrat, 

s halkan 
suttogtak 
egymásnak. 


Sejtelmes volt 
az a sátor. 
Csak én tudtam 
sok titkáról. 
Függönyfalán 
száz ajtaja. 
Jöttem-mentem 
ki-be rajta. 

Hűs füvére 
heveredtem 
meséskönyvvel 
a kezemben. 

És ott ért a 
nagy varázslat: 
rossz királyok, 
jó királyok, 
törpék, manók, 
óriások — 
mind-mind 


elevenné váltak. 


Hogyan történt? 
Elmesélem: 
olvastam egy 
könyvet éppen, 
gyönyörködtem 
a sok képben. 
Hát a mesehősök 
sorban 
megjelentek 

a sátorban. 

Jött a király 

ijedt képpel: 

ész Ó, jaj, 
fellázadt 

a népem! 

Mind kórusban 
kiáltozta: 

— Nincs szükség a 
királyokra! 

Reng a trónus, 
hej, alattam, 
nem fürdöm már 
tejben-vajban. 

A végén még 

a kenyerem 

két kezemmel 
kereshetem. 

Ó, jaj nekem! 

Ó, jaj nekem! 


Bimbi jött be, 
a bohóc. 
Kese haja 
kenderkóc. 
— Fuss — szólt — 
merre szemed lát! 
S bukfencezve 
odább állt. 


Csendes lett a sátram újra. 


De zaj támadt pár perc múlva. 


Rókák jöttek, 
egész falka. 
Egynek csonka 
volt a farka. 
Egy nagy vizsla 
leharapta. 


Rókakirály szidta: 
— Gyáva! 
Szégyent hoztál 

a fajtádra. 
Elkotródj a 
szemem elől, 
amíg farkad 

újra kinől. 

Mind ügyeljen 

a farkára! — 
mordult dühvel 

a rókákra. 

— Mert aki nem — 
hej, megbánja! 


Lekókadt a 
rókák kedve. 
Csak pislogtak 
megszeppenve. 
Kisompolyogtak 
szép sorban. 
Egy sem maradt 
a sátorban. 


Lestem, ki a következő. 


Kit varázsol sátram elő. 


Sosem láttam 
olyan szépet. 
Tündérlány volt, 
ki belépett. 
Követte Őt 

egy rút sárkány. 
Láng lövellt ki 
orrán, száján. 

— Megmenitlek én! 

— szóltam — szépen. 
Te leszel a 

feleségem. 

Ám amikor 
talpraszöktem, 
becsukódott 
meséskönyvem. 
Eltűnt a lány, 

el a sárkány, 

nem is pillantottak 
már rám. 

Mindhiába voltam bátor. 
Üres lett a mesesátor. 


Kinyitottam 
újra könyvem. 
Ott termettek 
mind előttem: 
jó királyok, 
rossz királyok, 
törpék, 

manók, óriások, 
mesebeli 
tündérlányok — 
Megtelt velük 
mesesátram. 
Mesék szárnyán 
messze szálltam. 


Szepesi Jolán 


Színes ceruzák 


Barna-bársony 
csillagocskák 
bújtak 

kicsi fejedbe 
vándoroltak 
vándoroltak 
szemeidbe 
kíváncsian 
kiültek. 


Kék a ceruzám. 
Kék 

nézd a ruhád. 
Úszó felhők alatt 
mély tenger hömpölyög 
puhán, 

csobban habosan 
és kék 

kék 

kék 

Nézd a ceruzám. 


Fekete 


Fekete a Buksi feje 
szeme 

füle 

farka hegye. 


Fekete az ég nagy szeme 


terek 

házak 

kopár hegyek, 

fekete a csönd is éjjel, 


aludj hát míg jő a reggel. 


Horváth Mária rajza 

Amikor én iskolába jártam, majd- 
nem minden év elején írtunk dolgo- 
zatot nyári élményeinkről. Az enyém 
sose sikerült. Csak búsultam a nyár 
után, és ábrándoztam, hogyan lehetne 
visszaszökni a nagyanyámhoz a Tisza- 
partra. De ezt, ugye, mégse írhatja 
dolgozatba az ember. 

Aztán egyszer nagyon sok minden 
történt velem a tanév első napján, 
akár dolgozatot is írhattam volna, de 
akkor már nem kellett. Ez pedig az 
a nap volt, amikor mint tanító men- 
tem először iskolába. Messze laktunk 
az iskolától. A hosszú villamos-úton 
egyre csak arról ábrándoztam, milyen 
is lesz az én legislegelső osztályom, 
milyen lesz a találkozás? 

A végállomáson szálltam le, arra- 


felé kevés volt a ház. Egy üzem kerí- 
tése mellett mentem sokáig; nem 
találkoztam senkivel. Aztán hallot- 
tam, hogy valaki szalad utánam, en- 
nek nagyon megörültem. Ahogy meg- 
fordultam, látom ám, hogy egy ide- 
gen kislány. No persze, ismerős itt 
nem lehet. A kislány — szeplős volt 
és nagyon szőke, lefékezett mellet- 
tem, barátságosan méregetett, köz- 
ben fütyült. 

— Ugye erre van az iskola? — kér- 
deztem teljesen fölöslegesen, mert 
már előző nap megnéztem kívülről. 

— Igen. Tessék csak velem jönni! 
Nincs messze, ne tessék félni. Az a 
tornyostetejű, az. 

— Hányadikba jársz? 

— Harmadikba. 

Most én kezdtem el fütyülni, mert 
nagyon megilletődtem, hogy első 
tanítványomat így elevenen meglát- 
tam. Nagyon közlékeny volt, táncolt 
egyet, hogy összeigazítsa a léptünket, 
aztán mesélt kérés nélkül. 

— Tetszik tudni éppen ma jön 
hozzánk új tanító. Kíváncsiak va- 
gyunk, milyen lesz. Tetszik tudni, 
majd megvicceljük. Két gyerek be- 
bújik az íróasztal alá. Jó nagy íróasz- 
tal van a katedrán, beférnek. Aztán 
a tanító leül és megijed. 

— És ugyan mit szól majd a tré- 
fához? 

— Hát éppen ez az! Mi is erre 
vagyunk kíváncsiak, hogy mit szól? 

Az iskolakapuban elváltunk. A kis- 
lány elment a boltba kifliért, volt 
még idő nyolcig. Én megkerestem a 
tanári szobát. 


Tanártársaim kedvesen fogadtak, 
mindenfélét kérdeztek, elláttak jó- 
tanácsokkal. Én pedig csak azt az 
egyet szerettem volna megtudni, mit 
kell tenni olyankor, ha az embert 
megvicceli az osztálya? Amikor be- 
csöngettek, az öreg igazgatót éppen 
telefonhoz hívták. Az ajtóból szólt 
vissza, hogy ugye nem félek, ha nem 
kísér fel az osztályba. Mondtam, 
hogy nem félek. 

Az osztály szép csendben fogadott. 
Felálltak, köszöntek, ahogy szokás, 
és néztek rám kitartóan, kíváncsian. 
Csak a szeplős kislány dermedt meg, 
amikor felismert. Ő nem szólt a ta- 
lálkozásunkról. Én sem. 

Bemutatkoztam a gyerekeknek. 
Azonnal megláttam a két üres helyet. 
Mert az osztályban minden hely fog- 
lalt volt, csak az ablak mellett az első 
padban nem ült senki. Két táska táto- 
gott ott árván, rendetlenül. Sebté- 
ben hagyhatták ott a tulajdonosok! 

Gyorsan felléptem a katedrára. 
Leültem. Szorosan az asztal mellé 
húztam a széket. A két gyerek benn 
kuksolt az asztal alatt. Lábammal 
éreztem a ruhájuk anyagát. Vártam, 
hogy megijesszenek. De nem ijesz- 
tettek. Most mit csináljak? 

Feloivastam a névsort. Úgy lehelte 
mindegyik a ,jelen"-t, úgy álltak fel, 
olyan nesztelenül, mintha lepkék 
laknák a harmadik osztályt. 

Auer Margit és Kalmár Béla nevére 
nem jött visszhang. Tehát ők ültek 
odalent. Éreztem, hogy  valame- 


lyik mocorog, biztosan elzsibbadt a 
lába. 


— Sajnálom, hogy ezt a két gyere- 
ket nem láthattam. . . 

Becsuktam a naplót. Az osztály 
dermedten hallgatott. 

— Ugyan hol lehetnek? — néztem 
szembe velük. 

— Úgyis tetszik azt már tudni — 
emelkedett fel egy fiú a hátsó sorok- 
ból röstelkedve. 


— Tudom. 
— Akkor meg miért nem mennek 
a helyükre már?! — rikoltott valaki 


türelmetlenül. 

— Mert nem férünk ki a tanító né- 
nitől — fortyant föl az asztal alatt az 
egyik lakó. 

Felharsant az osztályban a nevetés. 

Akkor lépett be az igazgató. Hófe- 
hér hajával jóságos Télapóra emlé- 
keztetett: § 

— Üljetek le, gyerekek! — mondta 
kedvesen. Indult az íróasztal felé, 
le akart ülni ő is, ha csak egy 
percre is, ez már így szokás. De 
én megelőztem. Visszazökkentem a 
székre gyorsan és nagyon neveletle- 
lenül én magam. 

Az igazgató rámcsodálkozott. Nem 
értette szegény, miért nem engedem 
őt az íróasztal közelébe. Néhány per- 
cig maradt csak, néhány év eleji tenni- 
valót közölt az osztállyal. Mielőtt ki- 
ment, megkérdezte: 

— Nem hiányzik senki? 

— Nem hiányzik senki — feleltem 
én nagyon gyorsan, szabályosan, és 
akkor már fel mertem állni. 

Alighogy becsukta az ajtót, már 
mászott is elő a két asztallakó önként 
és bömbölve. Még ki se értek egé- 
szen, még négykézláb volt az egyik, 
már kérték a bocsánatot szaporán. 

— Miért akartatok megijeszteni? 
— kérdeztem majdnem részvéttel. 

— Én nem akartam. Nem is akar- 
tam bemászni — szipogott a kislány. 

— Hát akkor? 

— Nekünk kellett. Mi vagyunk a 
legkisebbek. 

A fiú villámló szemekkel nézett az 
osztályra. Sokáig készülődött, vala- 
mit mondani akart, azt láttam rajta. 


— Buta vicc volt — összegezte 
végül a véleményét. 
—. Szerintem is — mondtam, és 


előkerestem a zsebkendőmet. A kis- 
lány még mindig sírt, neki adtam. 
A könnyei mögül aprólékosan meg- 
nézte a zsebkendő mintáját, aztán 
megnyugodva beletrombitált. 


Fazekas László 
Nyári 
emlék 

A mohoson nő a csarab, 
az Öreghegy csúcsa alatt. 
Ott szedtük a sok vargányát — 


bizony. 
Az elsőt Eszter találta, 
I így lett gombakirály lánya. 
/ Nagy méltóság, szép dicsőség — 
( bizony. 


A Hegytónál uzsonnáltunk, 

ízes szamócát találtunk, 

mind leszedtük, mind megettük — 
bizony. 


A vén tölgynél megpihentünk. 

Hol van Marci? Itt volt! Eltűnt. 

Vackort majszol fenn a lomb közt — 
bizony. 


A vadlesbe is fölmásztunk, 

bámészkodtunk, nem vadásztunk. 

Nyulat láttunk, őzet, szarvast — 
bizony. 


Szarvas nyomon, csepütésben 

csörtettünk a napsütésben, 

alkonyattal értünk haza — 
bizony. 


Hagymát vágtunk, pirítottunk, 

bogrács alá tüzet raktunk. 

Gombapörkölt jó vacsora — 
bizony. 


Ezer csillag, telehold-tál, 

tücsökszóval múlik a nyár, 

egyik nap a másik után — 
bizony. 


Józsa Teréz 


A megbízható 


paripa 


, 1976. február: Pest megye KISZ- 
esei megkezdték a királyréti erdei 
kisvasút felújítását" — adták hírül 
a napilapok. A fiatalok bozótot nyes- 
tek, gallyaztak, lombtalanítottak , 
krampácsoltak és betonoztak. A sze- 
relvényeket is gondjaikba vették. 
Az úttörőmozgalom harmincadik szü- 
letésnapján, amikorra a tizenkétmil- 
lió forintot érő, hatalmas munka el- 
készült, tízezer ifjúkommunista érez- 
te az ajándékozás örömét. 


A végállomáson, Kismaroson már 
vár az élénkpiros kisvasút, de azért 
nyugodtan szemügyre vehetjük a kör- 
nyéket. A modern állomásépületet, 
a KISZ-esek tiszteletére emelt em- 
lékkövet, a remek kis parkot és az 
1800-as évekből átmentett nyugdíjas 
mozdonyt, amely a körülötte rajzó 
gyerekeknek maga a rejtelem. Aztán 
a Börzsönyi Úttörővasút vidám ko- 
cogásba kezd. Morgónál, az első 
állomáson néhány másodpercre abba- 
hagyja. Fülelünk. Semmi morgás. 
Csak a lágy zöldekbe burkolt dom- 
bok és a mackó-barna faházak fo- 
gadják az érkezőt. 

— Kisdobos állomáshely követke- 
zik! — kiált a kalauz. Civilben szo- 
kolyai úttörő. Pontosan bemondja 
Börzsönyliget és Krónikás közeled- 
tét is. Itt elmaradnak a faházak. 


A megbízható paripa Szokolya felé 


üget. A faluban kétszer kell megáll- 
nia, annyi a felszálló. Kincskereső és 
Tábortűz állomáson tart még egy-egy 
rövidke pihenőt a kisvasút, és máris 
befut Királyrétre. 

— Végállomás! — ugrik le fürgén 
a kalauz. 

Visszafelé kevesebb az utas, de sen- 
ki sem unatkozik. Versenyt fut velünk 
a patak. Nem a Széppatak, amely 
fentről, egészen magasról indul út- 


Vida Győző rajzai 


nak, csak annak egyik elbitangolt 
gyermeke. Neve nincs, de pont olyan 
szép, mint az anyja. Akárki meglát- 
hatja. 


meyeyenyezeefilkeri 


Joó Katalin: A város nem felejt b 


"gy 


1918-at írtak abban az esztendőben, az első világ- 
háború negyedik esztendejét. Tábori levelezőlapok 
és gyászkeretes értesítések jöttek a frontról... 
Nehéz volt az élet: a pénz egyre kevesebbet ért, 
az élelmet jegyre adták. 

A fehérbarátok váci templomának tornyában 
szagosmisére zengett a harang. A város főterén 
körbesétáltak az emberek. A hölgyek földet söprő 
szoknyákban méltóságteljesen suhantak. Úgy illett, 
hogy még csak a selyemharisnyás bokájukat se pil- 
lanthassa meg idegen. Kéttenyérnyi, csupa-csipke 
napernyők libegtek a fejek felett. 

— Hallom, hazaengedték a Mathejka fiút! — 
mondta az egyik hölgy. 

Gyorsan híre ment ennek a városban. Nagy dolog 
volt ez; először is a fronton hadifogságba került, 
aztán a nemzetközi Vöröskereszt cseréket javasolt. 
Így a foglyok közül sokan hazatérhettek. 

— Szegény édesanyjának nem könnyűaz élete... 
ötéves sem volt a fia, amikor a férje meghalt . . . 
Egyetlen öröme, az a gyermek. Mit gyermek, 
hiszen egyetemista volt Budapesten! . 

— Szorgalmas fiú! Mondják, soha egyetlen fillért 
nem fogad el itthonról, inkább ő küld még... 
Tanítványai vannak, meg borítékcímzéseket vállal, 
fél éjszaka dolgozik a tanulás mellett . . . 

— Tanárnak készült, de hát ez a háború!... 
Remélem, nem fertőzték meg holmi kinti felfor- 
gató eszmék? Legalább van, aki támogatja az édes- 
anyját... 

— Hát nem sokat van otthon. . . Azt mondják — 
hajolt közelebb társához a hölgy — belépett a szo- 
ciáldemokrata pártba és ott tölti minden idejét . . . 

— De azért — mosolygott a másik — azt is be- 
szélik, vőlegény. Ritkaság, hogy mostanában eskü- 
vőről halljunk . . . a férfiak fronton vannak, a lányaink 
meg agyonkézimunkázzák a kelengyéjüket, s még- 
sem jön egy vőlegény! 


Mathejka Jánost — akiről a váci sétálók beszél- 

tek —, hadifogsága idején valóban , megfertőzték?" 
az új eszmék. A fronton rengeteg nyomorúságot 
látott. És meglátta, hogy a szegény ember a világ 
bármelyik részén él is, közös sorsú — elnyomott, 
kizsákmányolt. Hallotta az Aurora sortüzét. És 
hallotta Lenin beszédeit. Amikor csere segítségé- 
vel hazaérkezett, 1918-ban, nálunk is nagy változá- 
sok kezdődtek. Ahhoz, hogy a hatalom a dolgozóké, 
munkásoké legyen — fegyver kell. Jól tudta ezt 
Mathejka János és 23 évesen, 1918-ban munkáskar- 
hatalmi századot szervezett Vácon. 1919-ben, a 
Tanácsköztársaság kikiáltása után, a városi direk- 
tórium tagja lett. Azt a feladatot kapta, hogy az 
oktatás ügyét vegye kézbe. Ő irányította az egy- 
házi iskolák államosítását. Ez bizony a vallásos 
érzelmű Vác városában nem volt könnyű fel- 
adat! 

A Mathejka család köztiszteletnek örvendett. 
Az édesapa katonatiszt volt, de korán meghalt. 
Az édesanyával rokonszenvezett a város. 

Mint tudjátok, a Tanácsköztársaságot 133 dicső- 
séges nap után leverték. A haladó embereket, kom- 
munistákat, akik embertársaikért küzdöttek, el- 
fogták, börtönbe zárták. Volt, akiket tárgyalás, 
ítélet nélkül kivégeztek . . . 

1919. augusztus 9-én, tehát alig egy héttel a Ta-. 
nácsköztársaság leverése után Mathejka János a / 
váci fegyházba került. Egyik éjszaka megzörgették 
cellája ajtaját. A különítményes fehér tiszt urak 
tíz foglyot hurcoltak magukkal. Végighajtották 
őket a sötétségbe dermedt városon. Halálra ítélték 
valamennyiüket. 


Vácnak Hétkápolnának nevezett része különösen 
Mária napi búcsú idején látogatott. A Duna közel 
van, és szép az erdő is... 

Azon az augusztusi éjszakán ide kísérték a tíz 
forradalmátt — közöttük Mathejka Jánost. És el 
dördült a sortűz... 

A tíz közül csodával határos módon Mathejkő 


János életben maradt. Amikor ájulásából magához 
tért, már hajnalodott. Mellén és a fején sebesült 
meg. Csend volt körülötte — a halál csendje. Ahogy 
magához tért, elvánszorgott a menyasszonyához, 
aki a közelben lakott. 

Milyen lehetett a viszontlátás? Milyen lehet az, 
ha gyertyafénynél, imádkozva és zokogva siratnak 
valakit? És akkor a holtnak vélt bekopog a hátsó 
bejáratnál — nehogy mások meglássák? 

Gondozták, ápolták — de hiába, fegyveresek zör- 
gettek, akik a vérnyomok után rátaláltak ismét. 
Mathejka újra fogoly lett. De megölni, kivégezni 
nem merték — a közvélemény annyira Mathejka 
mellett állt, hogy életfogytiglani fegyházra ítélték. 
Édesanyját és menyasszonyát soha többé nem lát- 
hatta. Anyját távoltartották tőle a rendelkezések, 
menyasszonyát pedig annak a családja. Felejteni 
kellett neki, és gyorsan férjhez mennie. Ez is élet- 
fogytiglani ítélet volt a számára . . . 

Egyszer már a Vöröskereszt cseréje megmentet- 
te Mathejka Jánost a világháborúban. 1921-ben pe- 
dig a Szovjetunió fogolycsere-egyezményének kö- 
szönhette szabadságát. . . 


Amint Moszkvába megérkezett, teljes lendület- 
tel munkához látott. A Marx—Engels Intézetben 
dolgozott. Mivel újságíró és szerkesztő volt már 
itthon is egy darabig, és magyar-történelem szakos 
tanár — odakint elsősorban irodalommal foglalko- 
zott. A Proletár Írók Szövetségének lett a tagja. 
Kezdeményezte, hogy legyen ennek egy magyar 
szekciója — részlege. Később a Gorkij Világiro- 
dalmi Intézet igazgatóhelyetteseként munkálko- 
dott. Gorkijt, Majakovszkijt fordított magyarra." 
"1925-ben, éppencsak harminc esztendősen, szer- 
kesztésében megjelent az első orosz nyelvű, ma- 
Syar költőket és költeményeket ismertető Magyar 
Forradalmi Költészet című versgyűjtemény. Fá- 
tadhatatlanul dolgozott, éjjel-nappal. Politikailag 
Magasan képzett, nagyon művelt ember volt. 


Igen — volt, mert egészen fiatalon, 43 esztendősen 
halt meg 1941-ben. 

A város nem sokat tudott róla — de emlegették. 
A Hétkápolnai Mária-búcsúkon csakúgy, mint a 
hölgyek délutáni kávézgatásakor és a váci fegy- 
házban, a kommunista politikai elítéltek. 

Vác 1944. december 8-án felszabadult. 

Egy húszesztendős kiskatona ízes magyar nyel- 
ven kérdezősködött a járókelőktől. Egy utcát és 
egy házat keresett. 

Idős, őszhajú asszony nyitott néki ajtót. És akkor 
a fiatalember megmutatott egy fényképet. Ma- 
thejka Jánosét. 

— Az édesapám — remegett a hangja — és akkor, 
ön... 

Nagyanya vagy unokája, a felszabadító hadsereg 
kiskatonája sírt-e jobban az örömtől?... Boldog 
volt a nagymama. Ez a boldogság nem tartott soká; 
hamarosan elköltözött a Naszály alatti akácos kis 
temetőbe . . . 

Ésaz unoka? 

Itt él közöttünk. A budapesti Marx Károly Köz- 
gazdaságtudományi Egyetem orosz nyelvű tan- 
székének munkatársa. Egyszerű ember. Csak a 
neve elgondolkoztató: Mathejka Március . . . Talán 
arra a régi, 19-es márciusra emlékezve választotta 
ezt a szokatlan nevet az édesapja? 

Az édesapja nevét szocialista brigádok viselik a 
városban, ahol a munkásőr zászlóaljnak is Mathejka 
a neve . . . 


Nemrég Vácon jártam. A fiamat látogattam meg, 
aki ott katonáskodik és éppen annyi idős, mint az 
a kiskatona, Vác felszabadításának idején. Egy ut- 
canévre és emléktáblára figyeltem fel: Mathejka 
János neve állt azokon. A város így is őrzi emlékét. 

Lengyelországról 


Alakja nagyjából szabálytalan négyszög. 
Területe 311 730 négyzetkilométer, 
vagyis körülbelül 

három és félszer akkora, 

mint Magyatországé. 

Népessége is hasonlóképpen alakult: 

34 millióan lakják, 


háromszor annyian, mint a mi országunkat. 


Legnagyobb folyója 

az egész országot átszelő Visztula. 
Fővárosa: Varsó 

Földrajzi érdekessége: 

az ország területének egy százalékát 
tavak foglalják el. 


Swierszczyk 


Ez az első pillantásra 

kibetűzhetetlen és kimondhatatlan szó 
azt jelenti lengyelül, hogy tücsök. 
Ugye, egy gyermeklapnak 

éppen megfelelő cím? 

A Swierszczyk ugyanis a KISDOBOS 
lengyel testvére, 

s amint az testvérhez illik, 

hasonlít is rá, meg nem is. 

1945. május 1-én jelent meg először 

a Swierszczyk. Azóta minden héten 
tizenhat oldalon kínál 

színes látni- és olvasnivalót lengyel 
pajtásaitoknak. 

Szép, érdekes történetekkel, versekkel, 
izgalmas, tanulságos mesékkel 

tartja fogva olvasóit. 

De találni benne ötletes fejtörőket, 
tréfás, de nem túl nehéz rejtvényeket, 
képtörténeteket, riportokat, 

sok színes képet, fényképet, 

sőt gyerekrajzot is. 

És, akár a KISDOBOS, a Swierszczyk is 
közöl részleteket 

a kisiskolások leveleiből. 

Hétszázezer példányban jelenik meg, 
s ez a rengeteg újság 

el is fogy minden alkalommal. 


Poleha [a És 


ATÓ 


kelles közepén 


fot ; 92 éa va 


Kijjel érkeztünk a tresnai tóhoz. Már arra sem 
emlékszem, magam vetkőztem-e le, vagy vetkőz- 
tetni kellett, úgy kifárasztott az utazás. 

Reggel napsütésre ébredtem. Aput sehol sem 
láttam. Hallgatódzni kezdtem. Az udvar felől mél- 
tóságteljesen zúgott az erdő. Kiugrottam az ágyból, 
és máris ott termettem az ablaknál. A hullámos tó- 
tükörben ezernyi fénnyel verődött vissza a nap. 
A vízen csónakok suhantak, szélduzzasztotta vitor- 
láik oly feszesek voltak, mintha frissen vasalták 
volna őket. 

— Apu mindig ilyen rossz vicceket csinál velem 
— mormogtam duzzogva. — Hiszen azért utaztuk 
be a fél világot, hogy most itt ússzunk, meg minden- 
féle mást csináljunk. És akkor itthagy engem aludni, 
ő pedig megy, mint ki jól végezte dolgát! 

Nyikotrgott az ajtó. Apu volt: pullóvetben és 
rövidnadrágban. 

— Te még fel sem öltöztél? A csónak meg már 
vár a kikötőben. 

Sietni kezdtem. Apu azonban ellenőrizte, hogy ki 
ne maradjon semmi. Fogat kellett mosnom, be is 
ágyaztam. Reggeli után, mikor végre kimentünk a 
vitorláshoz, maga csatolta rám a parafa úszóövet. 
A csónakban már ült egy kedves házaspár. 

— Többen kell, hogy legyünk — magyarázta 
apu —, mert kellő terhelés nélkül könnyen felborul 
a csónak. 

Indultunk. A szélhajtotta csónak halk csobbaná- 
sokkal szelte a hullámokat. Az erősebb széllökések 
a víz felé döntötték a vitorlát, és olyankor volt a 
száguldás a legnagyszerűbb. Apu fogta a kormányt, 
és ő adta ki az utasításokat. Jókedvűen jelezte elő- 
re, hogy mit fogunk majd látni a következő, vízbe- 
nyúló földnyelv mögött. A néni, aki oldalt ült, 
egyszercsak megszólalt: 

— Ugye, minden évben itt nyaralnak a tónál? 

— Dehogy — válaszolta apu. — Már nem is 
emlékszem, mikor voltam itt utoljára. Sok-sok éve. 

— Az lehetetlen. Tréfál talán? Akkor hogyan 

ismerheti olyan jól a tájat? Hiszen ez az egész tó 

csak alig pár éve létezik. 

— Tetszik tudni, néni, kérem — elegyedtem a 
beszélgetésbe —, az úgy van, hogy apukám egész 
életében ennek a tónak a fenekén járt. Vagyis egé- 
szen addig, míg nem kezdték építeni a gátakat. 

nagymamámnak itt volt a háza meg a kertje. 

" JA tó kellős közepén. 
.] A néni olyan borzasztóan csodálkozott, hogy 
most már végig el kellett mondanom mindent. 

— A nagymamának nagyon tetszik az új ház is, 
ahol most lakik, sőt, azt mondja, ott még jobb a 
föld és a lakás is tágasabb. Csak a szilvalekváros 
köcsögjét sajnálja. 

— Miféle szilvalekváros köcsögöt? — álmélko- 
Ídott a néni. 

. — Hát, mert amikor már lezárták az utat és a folyó 

vize emelkedni kezdett, a nagymama kiköltözött, 
apukám takta fel a teherautóra a holmikat, és vala- 
hogy ottfelejtette azt a szilvalekváros köcsögöt. 
Nagymama most már azt mondja, hogy a lekvár 
még csak hagyján, de a köcsögért nagyon fáj a 
szíve, soha többé nem lesz olyan kedves köcsögje. 

Abba kellett hagynom az elbeszélést, mert újabb, 
heves szélroham jött, apu már nem bírta elfordítani 
a kormányt, a többiek nem lazítottak a vitorlán, és 
csaknem felbotrultunk. 

Aztán mindnyájan nevetni kezdtünk, és nagyon 
vidámak voltunk. 

Később, mikor már kettesben maradtunk, apu 
váratlanul így szólt: 

— Tudod mit? Van egy ötletem. A zywieci vásá- 
ron veszünk egy szép, mázas köcsögöt a nagymamá- 
nak. Talán megvigasztalódik, amiért a régi odalett: 

Sok a galamb Varsóban is, Gdanskban is, Poz- 
nanban is, de elvarázsolt galambok — csakis 
Krakkóban élnek. Van, aki tud erről, van, aki nem. 
Azok, akik tudnak róla, így mesélik: 

Egyszer régen az ifjú Henryk fejedelem, aki ak- 
kor Krakkóban uralkodott, magához hívatta bölcs 
tanácsadóit a Wawelbe — így hívták a királyi 
várat: 

— Kérlek, segítsetek nekem! 

— Ugyan, miben segítsünk, felséges úr? — kér- 
dezték a bölcsek. 

— Adjatok tanácsot — felelte a fejedelem. — 
Hazánk java azt kívánja, hogy messzi földre utaz- 
zam, de üres a kincstáram. Az utazáshoz aranyra 
van szükségem, nekem és udvartartásornnak, de 
nem tudom, honnan szetezhetnék. 

A tanácsadók sokáig hallgattak, fontolgattak va- 
lamit magukban, végül így szóltak: 

— Országunkban nagy a nyomor: a hercegek és 
nagyurak egymással hadakoznak, a nép meg ínséget 
szenved. Senki sem ad neked aranyat az útra, felsé- 
ges úr. Ha csak varázslattal nem szerzel. A Vadas- 
kertben él egy boszorkány, ahhoz megj el. . . 

Sötét éjjel ellátogatott a fejedelem, csapata kísé- 
retében, a boszorkányhoz. Az meghallgatta a ké- 
rést, majd bólintott ősz fejével: 

— Megkapod az aranyat, Henryk úr, ha bele- 
egyezel, hogy csapatod ifjait madarakká változ- 
tassam. Galambokká lesznek és azok is maradnak 
visszatérésed napjáig. 

— Galambokká változtatod a barátaimat? Soha! 
— háborodott föl a fejedelem. 

— Egyezz bele, felség! — kiáltották az ifjak. — 
Szívesen magunkra vesszük a madáralakot, ha te 
ezzel segítesz a hazán! 

És másnap reggel, alighogy útnak indult Henryk 
úr, aranyrakományos szekereivel — szürke galamb- 
raj töppent le a piactérre. 

— Hogy kerültek ezek ide? — csodálkoztak a 
krakkóiak. — És vajon mit csinálnak itt? 

Várnak. Máig is várják a fejedelmet, aki elpuszi 
tult valahol messze, a hosszú úton. 

Ha kimégy a piactérre, megállsz a Posztócsarnokl 
előtt és kinyújtod a kezedet — mindjárt körédf/ 
szállnak. Fejed fölött csattogtatják szárnyaikat,[ 
néha válladra is ül valamelyik és egyenest a füledbe 
burukkolja : 

— Hallottál valamit a mi Henrykünkről? Mikot[/ 
jön már, hogy visszavarázsoljon bennünket? 
A másik meg azt kérdi galambnyelven: 

— Ismered már a történetünket? Igen? És másjf 
meséket is tudsz még Krakkóról? Mert ha tudsz, 
kérrrünk szépen, mondd el rrrrögtön, hadd ötttr- 
rüljünk . . . 


Barbara Lewandowska 


Kisdobos-színház 


Petrezselyem? Mire jó ez? 
Hamupipőke — minálunk! 
Vén banyát kukoricából, 

kérőt — répából csinálunk. 


Tökből készítjük a hintót. 
Uborka? A bakra ő megy. 
S a levélke? Színházunkban 
a levélke — belépőjegy! 


Polgár István fordítása 


Tadeusz Kubiak 


Gyerekek vagyunk mi 


Gyerekek vagyunk mi, 
A napfényt, ha árad, 
Szeretjük a csízdalt, 

A susogó fákat. 


Örülünk, ha ránk néz 
Anyánk mosolyogva, 
Ha az ablakunkban 
Ott a hold korongja. 


Fának, susogáshoz, 
Csíznek, fújja kedvvel, 
Mindenütt e földön 
Békés nyugalom kell. 


Napnak, hogy süthessen, 
Holdnak, nézdelhessen, 
Hogy jókedvű fákon 

Víg dal fészkelhessen . . . 


Hogy több ház nőhessen, 
Addig, míg a felleg, 
Egymást szeretniük 
Kell az embereknek. 


Polgár István fordítása 


Horváth Mária rajzai 


Fenn is nagy-nagy kékség, lenn is nagy-nagy 
kékség, mett lenn kéklik a Visztula, fenn meg — az 
ég csillog-villog. 

Itt fut fel lejtősen a kis Tamka utca. 

Valamikor régen itt járt egyszer Gáspár. Cipész- 
legény volt, de — maga mezítláb járt, mert csak 
a szegények bocskorát talpalta. 

Ment Gáspár az úton, s vidáman tűnődött: 

, Ha mindig így vándotolnék, tán az égbe is fel- 
jutnék! Arany csillagot halásznék, jaj, akkor de 
gazdag lennék!" 

S ahogy megállt, mert elfáradt — meglátott egy 
ódon várat, s felcsendült egy furcsa nóta, mintha 
hegedűhang szólna: 

— Ha bátor vagy, ha erős vagy, megszerezheted 
magadnak itt az Aranykacsa kincsét! Ezer legény 
próbálta már — de hiába, ha inába szállt mind- 
nek a bátorsága. Mind elszelelt — úgy futottak, 
hogy kis híján orra buktak, cipőt, bocskort is le- 
rúgtak! 

— No, énrajtam bocskor nincsen, megnézem hát 
azt a kincset — egy életem, egy halálom! 

Benn a várban, mint egy álom: csupa cipő, csupa 
bocskor! Gáspárt nézte s úgy csodálta, hogy közben 
a mindenféle szörnyet, sárkányt meg se látta. Itt egy 
saru, ott egy csizma — így jutott el egy nagy tóhoz. 
Tó tükrén — az Aranykacsa, köröskörül — kincs 
ezernyi! Megszólal az Aranykacsa, szép hegedű- 
hangon mondja: 

— Nesze, itt egy zsák pénz. Költsd el, de ma- 
gadra, csak magadra! Alkonyatkor meg jöjj vissza, 
s ha fillér sem lesz zsebedben, neked adom minden 
kincsem! 

Azzal eltűnt, mint a kámfor, s csak a pénzes 
zsákja állt ott. 

És vett Gáspár mindenfélét: szöget, cukrot, szép 
ruhákat! Meg körhintát! Hintót — hármat! Sok 
süteményt! Kismadarat! Amíg végül a zsebében 
csak egy huncut garas maradt. 

S hát, ott ült egy szegény koldus, s azt a huncut 
garast kérte, nyújtotta a kezét érte. Gáspár meg úgy 
megsajnálta, hogy — a saját új cipőjét, kabátját is 
odaadta, ráadásnak a garasra. 

Dörrent egyet! Villám lobbant! A vén kastély 
megrázkódott, megnyílt a föld, s a sok kincset 
mindenestül — hamm, benyelte! 

— Bánom is én! — mondta Gáspár. — Hiszen 
mit ér az egész kincs, ha nem oszthatom meg mással? 

Varsó városában ma is létezik a Tamka utca. 
Mellette — az öreg kastély. Előtte — az Arany- 
kacsa, régi idők emlékére. Zeneiskola van itt ma, 
és a kacsa üldögélve hallgatja, hogy milyen szépen 
zeng ott benn a hegedűszó. Aki nekem el nem hiszi 

— maga járjon majd utána. 

Hóstett 


Harman császkáltunk együtt a , Várban", a Kossuth 
utcai félig lebontott öreg házban. Marci övére kötötte 
műanyagkardját, Robi dugós puskáját hozta magával. 

—. Én leszek Garibaldi! — kiáltotta Marci és meg- 
rázta kardját. 

— Én meg Türr István leszek — csatlakozott Robi. 

Együtt állt a vörösingesek serege, készen a harcra 
a szabadságért az utolsó csepp vérig. Én még egy ideig 
tanácstalanul álltam. 

— Hát én ki legyek? — Marci is Robi is hamar meg- 
találta a hős tábornok nevét, hiába törtem a fejem, senki 
mást nem ismertem az olasz szabadságharcból. Annyit 
tudtam, hogy a mieink leverése után Kossuth és Bem 
honvédei közül sokan folytatták ott a harcot. Olasz 
lobogó alatt magyar szabadságért. 

— Én a , Pali fiam" leszek. 

— Jó! Az ki? 

— Hát. . . Garibaldi hűséges testőre. 

— Az jó. — Most már jöhetett az ellenség. Eleinte 
kicsit röstelkedtem, hogy csak ilyen kitalált nevem van, 
de aztán megszoktam. , Garibaldi" — vagyis Marci — 
rendes volt. 


— No, Pali fiam, lessen kia lőrésen! Sokan vannak-e 
az ellenségek? . ÉSz 

— Igenis, tábornok úr! — s szaladtam az ablakhoz 7, 
Óvatosan kikémleltem. ; 

— Hírük-hamvuk sincs, tábornok úr, félnek tőlünk 
a gazok. 

— Addig megerősítjük : a várat. Vigyázzon Garibaldi 
tábornok úr, nehogy aknára lépjen! — utasított Tür 
István, s kerülgettük a leomlott téglákat. Egy letört 
ablakkilincset magamhoz vettem. 

— Most már jöhetnek, van pisztolyom! . 

— Lessen ki újra, Pali fiam! — Most már óvatosabb bb 
voltam, meggörnyedve osontam vissza a hátsó szobák 
ból az utca felé. 

— Jönnek, tábornok úr, jönnek! — Azonmód le- 
borultunk a porba. Garibaldi Türrhöz fordult. új 

— Tábornok úr, sokszoros a túlerő. § 

— A magyar légió nem hátrál. Megvédjük a szabad 
ságot! 

— Hős fiaim vagytok! Felvirrad a szabadság napja 
a ti hazátokban is! 

És még ilyeneket beszélgettek, de én már mással vol: 
tam elfoglalva. 

— A tábornokokat meg kell menteni! — Kikúszta 
a szobából, óvatosan körbekúsztam a bogánccsal, pap- 
sajttal benőtt kertben. 

— Hátba támadom a gaz ellenséget! —s a kert végébe 
kerültem, lábam égette a csalán, kezemet éles kő sebezte, 
— Nem vettek észre. — Pisztolyom töltve. Mögéjük set. 
tenkedtem. 

— A haza és szabadság nevében adjátok meg maga- 
tokat. Éljen a szabadság! 

Az ellenség reszketve nézett hátra. 

— Féltek, ugye? Kossuth dobosától, Garibaldi test- 
őrétől? Fegyvert lerakni! 

— Megadjuk magunkat, csak kegyelmezz életünk: 
nek! 

— Szabad haza bírósága ítélkezik felettetek! Lódul- 
jatok be a vár tömlöcébe! 

Vagy száz ellenség, köztük ezredesek meg kapitányok 
sápadtan teljesítették parancsomat. i 

— Tábornok úr, győztünk! Előjöhetnek! 

— Jól van, Pali fiam! Büszke vagyok rád — szólt 
Garibaldi. Melléről vette le, tűzte puskagolyó pörkölte 
zubbonyomra a kitüntetést. 

— Most már pucolás fiúk! Becsuk az üzlet és még 
szögmérőt kell venni holnapra ! Szorulunk Balogh tanát 

bácsitól, ha nem lesz! 

Futottunk, ahogy tudtunk, porzott az út lábunk 
nyomán. 


Vitéz Jancsi mesebeli kisdobos 

I - Hogy elkészítése egyszerű legyen, a polcoknak nincs mélysége, csak ragasz- 


Ünnep-nap-tár. Március 8. — a Nemzetközi Nönap. A lányokat, asszo. 
nyokat köszöntik a férfiak ezen a napon szerte a világban. ) 
Hazánk határain kívül a nőknek még sok helyütt harcolniuk kell egyen. 
jogúságukért. Gondoljunk rájuk is tisztelettel és szeretettel ezen az ünnepen, 
Március 15. — az 1848-as forradalom és szabadságharc évfordulója. Az ifjú. 
ság — a , márciusi fiatalok" — kezdeményezésére, a pesti nép ezen a napor aa 
lerázta a szolgaság láncait, s elkezdődött a másfél évig tartó szabadságharc, ö 
Március 21. — az 1919-es Magyar Tanácsköztársaság kikiáltásának évfor. 
dulója. Hazánkban 133 napig a dolgozó nép kezében volt a hatalom. A Tanács 98 
köztársaság dicső harcainak emlékét szeretettel ápoljuk. a 
A KISZ-tagoknak külön is nevezetes a Tanácsköztársaság kikiáltásának év: 
fordulója. Húsz évvel ezelőtt, 1957. március 21-én fontos kongresszust tap. 
tottak a fiatalok. Itt határozták el — a kongresszus ki is mondta — hogy sze 
vezetüket Kommunista Ifjúsági Szövetségnek nevezik. EK 
Arról se feledkezzetek meg, hogy közeledik legnagyobb nemzeti ünnepünk, 
április 4. Ha eddig még nem tettétek, nézzetek utána, mit vállaltatok az ünnep 
tiszteletére. Egyben ellenőrizzétek, ki, hol tart a vállalások teljesítésében, 6] 


Üzenő-téka. Ma már kevesen ismerik a jelentését a téka szónak. Mit mond 
róla A magyar nyelv értelmező szótára? : 
,, Kb. egy méter magas, falba illesztett vagy falra akasztható, ajtóval ellátott, 
zárható, rendszerint népi díszítésű szekrény üvegek, poharak, néha könyvek 
elhelyezésére." — Mellékletünk egy ilyen kicsinyített tékát mutat be nektek, / 


szuk a polcokat. Így is mögé helyezhetők a kivágott tányérok, korsók. De 
másra is használhatjátok a tékát, pl. fényképtartónak, sőt, üzenet közvetíté. 
sére is alkalmas. Aki hazamegy, kinyitja a téka zárját és megtalálja benne a cé j 
dulára írt üzenetet; ide mentem, ezt csináld meg stb. 8 

Fogjatok hát hozzá, vágjátok ki a rajzokat, hajtogassátok össze a szekrény; 
két. A bal oldali fedőlapot a becsukott ajtóra, a jobb oldali ajtót pedig hajtó: 
gatás után ragasszátok össze. A polcokat a pettyel jelölt fehér csíkokra ragasz- 
szátok fel. Hogy a téka zárható legyen, a fekete S pánt fehér karikáján fúrjatok! 
keresztül egy iratkapcsot és dugjátok bele a bal oldali ajtó fehér karikájába. 
A kapcsot belül hajtsátok vissza. A másik iratkapcsot is tegyétek a kijelölt, 
karikába. A kallantyú most már nyitja, csukja a szekrénykét és őrzi az egym ás: ] 
nak írt üzenetet. 


Rejtvényfejtők, figyelem! Közöljük az előző három havi vagyis a dece mi 
beri, januári és februári rejtvények helyes megfejtését. Mint tudjátok, e ház 
rom hónap megfejtését február végén együtt kellett beküldenetek. ; 

December: Csillagszóró : 2 perc alatt 9? csillagszóró égett el. Keresztrejt- 
vény: Karácsony, csokoládé. Mi a nevük? Mariska, Aladár. Mi van a zsákban? 
Narancs. k 


Január: Olvasd össze a kezdőbetűket: Boldog újévet kívánunk. Kereszt 
rejtvény: Zimankós idő, zúzmarás fák. Képrejtvény: Új esztendő. Össze 
kevert közmondások: Ki mint veti ágyát, úgy alussza álmát. Vak tyúk is tal. ál 
szemet. Az alma nem esik messze a fájától. Szám-rakosgató : (megfejtés a mel; 
lékelt rajz szerint) 


Február: Keresztrejtvény: Hideg szél fúj. Szerte. Keresd a városokat; 
Komárom, Tata, Tamási, Kocs, Szeged, Veszprém, Tokaj, Győr, Baja, Eger, 
Tokod. Parkírozóhely: 6 autó és 3 motorkerékpár. Rakd sorba a begú Szi 
Hógolyózás. Képrejtvény: Farsangi mulatság. 

Amelyik hónap megfejtése ezek közül hibátlan, annak megfelelő , Úttörő 
történelem" fotóját postán megküldjük rejtvényfejtőinknek. Akinek min 
a három hónap megfejtése sikerült, a képeken kívül egy ,,2"7-es számot is kapi 
Az év végén szükség lesz rá! 

A márciustól júniusig terjedő négy hónap rejtvénymegfejtését csak óne 
ban kell egyszerre beküldeni. Addig gondosan őrizzétek. 


A házikó dobozból készül, — rajzun- 
kon 100 grammos teás dobozból (1.), — 
amelyre rárajzolod a kivágás vonalait, 
pirossal, s a hajlításokét, szaggatottal. 
Vágás előtt a doboz szétnyíló részeit 
ragaszd össze. A doboz ezután úgy 
fest, ahogy a 2. ábrán látod. Az ajtó- 
és ablaknyílások lehetnek teljesen nyi- 
tottak is, így egyszerűbb lesz a munkád. 
A ház fedele külön kartonlapból van 
(3.), körben mindenütt eresz-szerűen 
nyúljon ki; inkább nagyobb legyen, 
mint kicsi. A ragasztásra szolgáló csíkok 
bekenése után illeszd a fedelet az oldal- 
falakra (4.), majd száradás után borítsd 
be a teljes felületén. 

Legigazibb akkor lesz a faházikó, ha 

ceruzavastag ágdarabokat felébe hasí- 
tasz (5.), és ezeket ragasztod rá a fe- 
délre, a falakra. Az ágakat legjobb lomb- 
fűrésszel vagdosni a kellő hosszúságú 
darabokra. Ha sehogyan sem jutsz meg- 
felelő ágakhoz, boríthatod a házat hur- 
kapálcikákkal (H), vagy műanyag szívó- 
szálakkal (M) is. A kész házat ragaszd 
alapkartonra, farostlemezre, majd ké- 
szítsd el a kerítést: harmonikásra hajto- 
gatott rajzlapcsíkra rajzold rá a 6. ábrán 
levő palánkformát, vagdosd ki, ahol 
szükséges, majd a kinyitott kerítés- 
harmonikát (7.) talpainál fogva ragaszd 
a ,kert" szélére. Hurkapálcából, ágból, 
Vagy szívószálból úgy készíthetsz kerí- 
tést (8.), hogy kartoncsík oszlopocskák- 
hoz ragasztod azokat, majd így a he- 
lyükre. 
A kert fásítása így történik: ragassz 
z alapra néhány parafadugóból vágott 
korongocskát, szúrj azokba jól szét- 
ágazó valódi ágacskákat, majd ezekre 
egyél zöld papírból vágott, drótnyelek- 
kel ellátott leveleket (9.). Ha hozzá- 
utsz örökzöld ágacskákhoz — bukszus- 
hoz, boróka- vagy fenyőfélékhez —, 
asználd fel ezeket. Ha egyszer majd 
egyvidéken utazol keresztül, ahol még 
ma is építenek faházakat, látni fogod, 
ogy valójában a fatörzseket sarkaikon 
gymásba csapozzák-faragják, a tetőt 
edig fából hasított ,Cserepekkel", 
indelyekkel borítják. 


———— Ferkai Loránt: Faházikó dobozb 

Postafiók 100 


Legkedvesebb leveleim március- 
ban. , Kedves Űr Kata! Másodikos 
szakközépiskolás vagyok és nagyon 
szeretem a gyerekeket. A húgom 
kisdobos, neki is sokat segítettem. 
Ezért a társai megválasztottak őrsve- 
zetőnek. Nagyon megörültem. Mi- 
kor először bementem hozzájuk tar- 
tózkodóan viselkedtek. Ez azonban 
gyorsan megszűnt. Sokat játszunk, 
beszélgetünk — jó nekünk együtt! 
Szívesen segítenék idegen kisdobo- 
soknak is, ha hozzám fordulnak levél- 
ben, bármilyen kéréssel. Szabó 
Ildikó, 2. o. szakközépiskola 3530 
Miskolc, Bodnár u. 5. 

, Kedves Űr Kata! Fiatal kisdobos 
korom óta olvasom a te leveleidet. 
Most már kinőttem a kisdobos kor- 
ból, ötödikes vagyok, de nagy biza- 
lommal fordulok hozzád. Szeretnék 
úgy járni, mint Keszler Terike, aki 
, Mini-Ur-Kata" lett a te segítséged- 
del. Én is ajánlkozom: minden kisdo- 
bos őrsnek, rajnak nagy szeretettel 
segítenék. Üdvözlettel Német Ildi- 
kó 5. o. úttörő. 9324 Bogyoszló, 
Arany ]. u. 53. 

AGA ÁBERGÉE 


Zelena Judit 3. oszt. tanuló munkája, Kazincbarcika, Május 1. úti Ált. Isk, 


Mesterségünk címere. Ez a hó- 
nap az , őrsi krónikások hónapja" — 
—. háromtól is kaptam levelet egy- 
szerre, nagy örömömre. Nagy Ida 
negyedikes kisdobos (6120 Kiskun- 
majsa, Rákóczi út 10.) szerint csupa 
öröm krónikásnak lenni, ha annyi 
dicséretet írhat be az ember a nap- 
lóba, mint amennyit az ő őrse szerez. 

Szeberényi Attila (5000 Szolnok, 
Ságvári krt: Általános iskola) beszá- 
mol az irodalmi szakkör megalakulá- 
sáról. Harmadikos-negyedikes kisdo- 
bosok a tagjai, és beneveztek , A mű- 
vészet vándorútján" című kulturális 
játékba. 

Hasznosi Tibor másodikos kisdo- 
bost nem választották meg tisztség- 
viselőnek. Anélkül is, magától vállal- 
ja, hogy közellakó társainak — ha 
betegek — megmutatja a leckét. Én 
nevezem ki ezennel , önkéntes beteg- 
látogatónak" és megdicsérem segítő- 
készségéért. Címe: Lajosmizse, Dó- 
zsa György út 144. 

Levélvárta. Szalvétagyűjtő leve- 
lezőpajtást keres Horváth Péter kis- 
dobos, 7744 Ellend, Petőfi Sándor út 


51. Richter Judit harmadikos olvasni 
és kézimunkázni szeret, meg leve- 
lezni, hasonló érdeklődésű pajtások- 
kal. Címe: 2151 Fót, Kossuth út 32. 
Kerekes Anna negyedikes 2531 To- 
kod, Flórián István u. 13., sportol és 
kutyákkal foglalkozik, szívesen Ír 
tapasztalatairól annak, akit érdekel. 
Veres Tibor harmadikos legfőbb 
vágya, hogy ,benne legyen címem 
a Kisdobosban". Teljesítem: Tibor 
címe 5350. Tiszafüred, Vörös csillag 
út. 3. Schlenker Ildikó nyolcadikos 
úttörő kisdobosok levelét várja. 
Címe: 1156 Budapest, Hevesi Gyula 
u. 26. Írjatok neki gyerekek, és a kö- 
vetkező három pajtásnak is, akik 
eddig még nem kaptak választ, pedig 
a Levélvártában megjelent címekre 
írtak. Sárvári Marianna 4127 Nagy- 
kereki, Kossuth u. 24. Bodor Mónika 
4254 Nyíradony, Debreceni út 37. 
Lepkó Márta 2800 Tatabánya, Szi- 
getköz u. 4. 

Kívánom, hogy mindenki találjon 
levelezőpajtást, és remélem, hogy 
a maradék híreket azért nekem is el- 
külditek. 


Űr Kata 
A 

DA ! , 
Gyufarejtvények 


Pár szál gyufából nagyon érdekes és gondolkodtató 
rejtvényeket készíthetünk. A gyufákból háromszögeket, 
négyzeteket és ezekből összeállított alakzatokat rakha- 
tunk ki. A feladat az, hogy a kirakott ábrából pár szál 
gyufát el kell távolítani úgy, hogy ezzel a háromszögek 
vagy négyzetek száma csökkenjen, és ne maradjon olyan 
gyufa, amelyik nem tartozik hozzá valamelyik idomhoz. 

Rakjuk ki pl. ezt az ábrát (1.). Ez négy háromszögből 
áll. Ha így elveszünk egy gyufát (2.), három háromszög 
marad. Ezen az ábrán (3.) is három háromszög maradt, 
pedig két gyufát vettünk el. Ha három gyufát veszünk 
el (4.), már csak két háromszög marad, de négy gyufa is 
elvehető úgy, hogy kettő maradjon (5.). 

Ha figyelmesen megnézitek ezt a pár példát, azt látjá- 
tok, hogy egy gyufa elvételével is meg lehet szüntetni 
egy háromszöget, de kettő elvételével is, vagy három 
gyufával egyszerre két háromszöget tüntetünk el. Ezen 
az ábrán (6.) egy gyufát vettünk el és egyszerre két 
háromszög szűnt meg. 

.:] Hasonló feladatokat készíthetünk négyzetekkel is. 
Ebből az ábrából (7.) egy gyufát vettünk el és a négy négy- 
zetből három maradt. De akár három gyufát is elvehetünk 
és még mindig marad három négyzet (8.). 

Most egy nehezebb feladatot mutatunk. 12 négyzetet 
raktunk ki. Három gyufát szabad elvenni, de csak 8 négy- 
zet maradhat. Az I. és II. gyufával két négyzetet megszün- 
tetünk, a harmadikat tehát úgy kell elvenni, hogy egy- 
szerre két négyzet tűnjön el (9.). 

Mutatunk egy szép sorozatot. Kiraktuk ezt a 10 három- 
szöget (10.). Első feladat: 3 gyufát vegyünk el, 7 három- 
szög maradjon (11.). Második feladat : 4 gyufát vegyünk el, 
7 háromszög maradjon (12.). Harmadik feladat: 5 gyufát 
vegyünk el, 7 háromszög maradjon (13.). Negyedik fel- 
adat: 6 gyufát vegyünk el, 7 háromszög maradjon (14.). 
Most pedig jöjjön egy gondolkoztató feladat. Rakjátok ki 
ugyanezt az ábrát. Vegyetek el 4 gyufát úgy, hogy 6 három- 
szög maradjon. Azután vegyetek el 5, 6, 7, 8 gyufát úgy, 
hogy mindig 6 háromszög maradjon. Jó szórakozást! 

Szállítás a gyárudvaron 


A gyár épületeit megszámoztuk. Kössétek össze 
az azonos számú épületeket utakkal úgy, hogy az 
utak sehol se keresztezzék egymást. Az udvarból 
kimenni nem szabad. 


Ha az előző feladatot megoldottátok, oldjátok meg 
ezt a másodikat is. Ez nehezebb! 


Olvassátok el a 18. oldalon lévő üzenetünket! 


VMárchíusi fejlőrő 

Keresztrejtvény 


Vízszintes: 1. (A nyíl irányában folytatva) Most már 
elmondhatjuk. 8. Zseblámpában van. 9. Szám. 10. Az 
ember helyett dolgozik. 11. Inga vége. 13. Leánynév. 
14. Jég mássalhangzói. 15. Kisgyerek mondja a húsra. 
17. Ebéd vége. 18. Fejlődő. 

Függőleges: 1. A vízszintes 1. folytatása a nyíl irá- 
nyában is. 2. Több nem kell. 3. Fed. 4. Üzem vége. 
5. Az utolsó betű. 6. Sokszor használt helytelen szó. 
7. Reggeli ital. 11. Mértani test. 12. Névelővel, maró 
folyadék. 15. Szám. 16. Leánynév. 18. Feltételes 
kötőszó. 19. Fordítva ételízesítő. 

Beküldendő a vízszintes 1. és a függőleges 1. 


Számoljatok 


Jucit meglátogatta az unokatestvére. , Hány éves 
vagy, Juci" — kérdezte. Juci így válaszolt: 
Száz évet éltünk összesen, 
Én, a papám s a nagypapám. 
Apu háromszor annyit élt, mint én, 
Nagyapó kétszer annyit, mint apám. 
Számolj bátyám és megtudod, 
Hány esztendős a kis húgod. 


Fejek, lábak, szarvak 


Az udvaron tyúkok, lovak és tehenek vannak. 
Összesen 8 fejük, 26 lábuk és 6 szarvuk van. Hány 
tyúk, ló és tehén van az udvaron? 


Dallos Jenő: 


Tréfás mértani formák 
Téglalap 

Kéziratokat nem őrzünk meg és nem küldünk vissza. 
A címlap Vida Győző munkája. 


